AndreaBozzo/ceres-open-data-index huggingface dataset:
Terveyden ja hyvinvoinnin kohdealueen avoimen datan palvelut

Terveyden ja hyvinvoinnin kohdealueella on toteutettu osana kohdealueen avoimen datan suunnittelutyötä nykyisin avoinna olevien palveluiden kartoitus- ja kuvaustyö. Kartoitus pohjautuu kohdealueella määriteltyihin avoimen datan periaatteisiin sekä tehtyyn tietovarantokartoitukseen ja tietovarantojen luokitukseen niiden avattavuuden mukaan.

Kohdealueen kaikkiaan 150:stä tietovarannosta on tunnistettu osittain avoimiksi 11 kpl. Niistä on laadittu yhdenmukaiset palvelukuvaukset käsittäen palvelun perus- ja tyyppitiedot, käyttöön ja saatavuuteen liittyvät tiedot sekä kuvauksen tietosisällöstä ja palvelun mahdollista käyttörajoitteista ja reunaehdoista.

Kohdealueen avoimen datan työ jatkuu luokitusten tarkennuksilla sekä tietovarantojen avaamiseen johtavien suunnitelmien laatimisella sekä varsinaisilla palvelutoteutuksilla. (30.9.2014)

Tags: avoin data, hyvinvointi, rajapinnat, terveys, tietovarannot
Organization: Sosiaali- ja terveysministeriö
Terveyden ja hyvinvoinnin kohdealueen arkkitehtuurikäsikirja

Tämä käsikirja on ohje kokonaisarkkitehtuurin kehittämiseen STM:n hallinnonalan virastoissa ja laitoksissa, kohdealueen osa-alueilla tai laajoissa hankkeissa, joissa laaditaan koko JHS179 viitekehyksen mukainen kokonaisarkkitehtuuri. Dokumentti on tarkoitettu näiden organisaatioiden, osa-alueiden ja hankkeiden pääarkkitehtien ja muiden arkkitehtituurien laatimisessa mukana olevien henkilöiden sekä arkkitehtuuri- ja hankeryhmien käyttöön. (01.10.2013)

Tags: käsikirjat
Organization: Sosiaali- ja terveysministeriö
Terveyden ja hyvinvoinnin kohdealueen KA hallintamalli

Tämä dokumentti kuvaa Terveyden ja hyvinvoinnin -kohdealueen kokonaisarkkitehtuurin hallintamallin. Hallintamallilla tarkoitetaan arkkitehtuurityön toiminta- ja ohjausmallia sekä tähän liittyviä organisatorisia rakenteita. Hallintamallia noudatetaan STM:n hallinnonalalla ministeriössä, virastoissa ja laitoksissa sekä kohdealueen osa-alueilla. Terveyden ja hyvinvoinnin kohdealueen kokonaisarkkitehtuurityössä noudatetaan Julkisen hallinnon kokonaisarkkitehtuurin hallintamallia. (1.10.2013)

Tags: Hankehallinta, hyvinvointi, ohjaus, sosiaalihuolto, terveydenhuolto, terveys, työsuojelu, ympäristöterveydenhuolto
Organization: Sosiaali- ja terveysministeriö
Terveyden ja hyvinvoinnin avoimen datan suunnitelma

Terveyden ja hyvinvoinnin kohdealueen avoimen datan suunnitelma esittää yhteenvedon kohdealueen keskeisten tietovarantojen avoimen datan tilanteesta ja suunnitelmista datan avaamiseksi. (23.01.2014)

Tags: avoin data, hyvinvointi, terveys, tietovarannot
Organization: Sosiaali- ja terveysministeriö
Terveyden ja hyvinvinnin kohdealueen tietovarantojen esiselvitys

Tietovarantojen esiselvitys -projektin tavoitteena oli tuottaa kohdealuetasoinen kokonaiskuva tietovarannoista ja jäsentää kohdealueella tarvittavaa tietoarkkitehtuurityötä. (01.10.2013)

Tags: avoin data, hyvinvointi, sosiaalihuolto, terveydenhuolto, terveys, tietovarannot, työsuojelu, ympäristöterveydenhuolto
Organization: Sosiaali- ja terveysministeriö
Kunnan johtamisen viitearkkitehtuuri

Johtamisen viitearkkitehtuuri on organisaatioriippumaton työkalu, jota voidaan käyttää erilaisiin käyttötarkoituksiin kaikenkokoisissa kunnissa. Sen avulla voidaan kuvata toiminnan kokonaisuuden tai sen osan nykytila ja tavoitetila sekä määrittää kehittämisen tiekartta. Tällöin johtaminen ja toiminnan kehittäminen voidaan kohdentaa ja rajata muutosjohtamisen näkökulmasta hallittavaksi kokonaisuudeksi (hyödyt, tavoitteet, riskit, määritykset, toteutus, käyttöönotto ja vakiinnuttaminen). Työkalua voidaan käyttää julkisten organisaatioiden johtamisen ja toiminnan kehittämisessä sekä uusissa palvelujen järjestämisen ja tuottamisen ratkaisuissa (esim. SOTE- ja aluehallintouudistus).

Tags: Kuntasektorin yhteinen kokonaisarkkitehtuuri
Organization: Suomen kuntaliitto ry
Asianhallinnan viitearkkitehtuuri

Tämä viitearkkitehtuuri on tarkoitettu käytettäväksi ohjeena kunnan asianhallinnan ja sitä tukevien tietojärjestelmien kehittämisessä, erityisesti hallinnon toimintatapojen digitalisointiin. Viitearkkitehtuurikuvauksen tavoitteena on yhdenmukaistaa asianhallinnan prosesseja ja käsitteitä ja siten edistää toteutusratkaisujen yhteentoimivuutta. Viitearkkitehtuurissa on kuvattu, miten asianhallinnan yleistetyt toimintaprosessit, sidosryhmät, roolit, päätiedot ja tietojärjestelmäpalvelut toimivat kokonaisuutena.

Tags: asianhallinta
Organization: Suomen kuntaliitto ry
Henkilöstöhallinnon viitearkkitehtuuri

Tämä viitearkkitehtuuri on tarkoitettu käytettäväksi ohjeena kunnan henkilöstöhallinnon toiminnan ja tietojärjestelmien kehittämisessä. Sen tavoitteena on henkilöstöhallinnon prosessien ja käsitteiden yhdenmukaisuus ja toteutusratkaisujen yhteentoimivuus. Viitearkkitehtuurissa on kuvattu, miten henkilöstöhallinnon yleistetyt toimintaprosessit, sidosryhmät, roolit, päätiedot ja tietojärjestelmäpalvelut toimivat kokonaisuutena. Viitearkkitehtuuri on toimittajaneutraali ja tuoteriippumaton yleistasoinen kuvaus henkilöstöhallinnon tavoitetilasta. Henkilöstöhallinnon toiminnan kehittäminen, tietojen hallinta ja tietojärjestelmät tulee toteuttaa viitearkkitehtuurin antamien puitteiden sisällä.

Tags: henkilöstöhallinto
Organization: Suomen kuntaliitto ry
SADe -ohjelma/RYPK, yhteentoimivuuden kuvaukset, yleisen alueen käytön lupa

Ympäristöministeriön rakennetun ympäristön ja asumisen sähköiset palvelut -hankeessa on tuotettu yhteentoimivuuden kuvauksia kuntien tekniselle- ja ympäristötoimelle. Tästä kokonaisuudesta löytyy yhteentoimivuuden kuvaukset (rakenteinen tietomalli) sähköisen asioinnin ja yleisten alueiden käytön lupien väliseen tiedonsiirtoon. 

Tags: käyttölupa, rajapinta, yleiset alueet
Organization: Ympäristöministeriö
SADe -ohjelma/RYPK, yhteentoimivuuden kuvaukset, vesihuoltolaki

Ympäristöministeriön rakennetun ympäristön ja asumisen sähköiset palvelut -hankeessa on tuotettu yhteentoimivuuden kuvauksia kuntien tekniselle- ja ympäristötoimelle. Tästä kokonaisuudesta löytyy vesihuoltolain yhteentoimivuuden kuvaukset (rakenteinen tietomalli). 

Tags: avoin rajapinta, vesihuoltolaki, ympäristölupa, ympäristötoimi
Organization: Ympäristöministeriö
SADe -ohjelma/RYPK, yhteentoimivuuden kuvaukset, poikkeamispäätös ja suunnittelutarveratkaisu

Ympäristöministeriön rakennetun ympäristön ja asumisen sähköiset palvelut -hankeessa on tuotettu yhteentoimivuuden kuvauksia kuntien tekniselle- ja ympäristötoimelle. Tästä kokonaisuudesta löytyy yhteentoimivuuden kuvaukset (rakenteinen tietomalli) sähköisen asioinnin ja poikkeamispäätösten/suunnittelutarveratkaisujen väliseen tiedonsiirtoon. 

Tags: avoin data, avoin rajapinta, poikkeamispäätös, rajapinta, suunnittelutarveratkaisu, tekninen toimi
Organization: Ympäristöministeriö
SADe -ohjelma/RYPK, yhteentoimivuuden kuvaukset, pilaantuneet maa-alueet

Ympäristöministeriön rakennetun ympäristön ja asumisen sähköiset palvelut -hankeessa on tuotettu yhteentoimivuuden kuvauksia kuntien tekniselle- ja ympäristötoimelle. Tästä kokonaisuudesta löytyy yhteentoimivuuden kuvaukset (rakenteinen tietomalli) sähköisen asioinnin ja pilaantuneita maa-alueita koskevien ilmoitusten väliseen tiedonsiirtoon. 

Tags: avoin rajapinta, pilaantuneet maa-alueet, ympäristötoimi
Organization: Ympäristöministeriö
SADe -ohjelma/RYPK, yhteentoimivuuden kuvaukset, maankäytön muutos

Ympäristöministeriön rakennetun ympäristön ja asumisen sähköiset palvelut -hankeessa on tuotettu yhteentoimivuuden kuvauksia kuntien tekniselle- ja ympäristötoimelle. Tästä kokonaisuudesta löytyy yhteentoimivuuden kuvaukset (rakenteinen tietomalli) sähköisen asioinnin ja maakäytön muutoshakemusten (kaavan ja tonttijaon hakeminen) väliseen tiedonsiirtoon. 

Tags: avoin rajapinta, kaavan hakeminen, maankäytön muutos, tonttijaon hakeminen
Organization: Ympäristöministeriö
SADe -ohjelma/RYPK, yhteentoimivuuden kuvaukset, maa-ainesluvat

Ympäristöministeriön rakennetun ympäristön ja asumisen sähköiset palvelut -hankeessa on tuotettu yhteentoimivuuden kuvauksia kuntien tekniselle- ja ympäristötoimelle. Tästä kokonaisuudesta löytyy yhteentoimivuuden kuvaukset (rakenteinen tietomalli) sähköisen asioinnin ja maa-aineslupien väliseen tiedonsiirtoon. 

Tags: maa-ainesluvat, rajapinta, ympäristötoimi
Organization: Ympäristöministeriö
SADe -ohjelma/RYPK, yhteentoimivuuden kuvaukset, kunnan kiinteistötoimitukset

Ympäristöministeriön rakennetun ympäristön ja asumisen sähköiset palvelut -hankeessa on tuotettu yhteentoimivuuden kuvauksia kuntien tekniselle- ja ympäristötoimelle. Tästä kokonaisuudesta löytyy yhteentoimivuuden kuvaukset (rakenteinen tietomalli) sähköisen asioinnin ja kunnan kiinteistötoimitusten väliseen tiedonsiirtoon. 

Tags: avoin rajapinta, kiinteistötoimitus, ympäristötoimi
Organization: Ympäristöministeriö
Puolustusministeriön kokonaisarkkitehtuurin kuvaaminen

Dokumentti ohjeistaa tavan, jolla puolustusministeriön kokonaisarkkitehtuuri kuvataan. 

Puolustusministeriön kokonaisarkkitehtuurin kuvaamisessa käytettävät kuvaustavat ovat JHS 179 –suosituksen mukaisia. Kuvaustapoja on osittain sovellettu, jotta kuvattava kokonaisuus on voitu pitää riittävän yksinkertaisena ja selkeänä.

Tags: puolustusministeriö
Organization: Puolustusministeriö
Puolustusministeriön kokonaisarkkitehtuurin hallintamalli

Puolustusministeriön kokonaisarkkitehtuurin hallintamalli kuvaa ministeriön kokonaisarkkitehtuurityön vastuut ja organisoinnin sekä ne käytännöt, joilla puolustusministeriössä arkkitehtuurityötä johdetaan ja arkkitehtuuria kehitetään, hyödynnetään ja ylläpidetään.

Tags: kokonaisarkkitehtuurityö
Organization: Puolustusministeriö
MDM esiselvitys

Ydintietojen hallinta on yhteentoimivuuden edellytys. Tämä esiselvitys lähti purkamaan toimipaikka-tietoon liittyvää ydintiedon hallinnan nykytilannetta ja jo tehtyä taustatyötä. Näiden kautta pyrittiin tunnistaman vaikeuksien juurisyy. Ratkaisu sisältää ehdotuksen tietosisällöksi ja  hallintamalliksi sekä arvion sovellettavasta teknologiasta.
Valtiovarainministeriön teettämä esiselvitys tehtiin loppuvuodesta 2014.

Valtiovarainministeriö teetti 2015 Proof-of-Concept-tyyppisen testauksen, jossa selvitettiin eri vaihtoehtoja esiselvityksessä esitettyyn hajautetun MDM-hallinnan toteuttamiseen. Lupaavimmaksi nousi paikkatiedon käyttö eri toimipaikkakäsitteitä ja -käyttöjä yhdistävänä tekijänä. Eri vaihtoehtoja selvitettiin pöytätestauksena muutamien käyttötapausten kautta, teknisiä kokeiluja ei tehty.

Tags: JHKA, MDM, Ydintiedon hallinta
Organization: Valtiovarainministeriö
Kokonaisarkkitehtuurityön käynnistäminen organisaatiossa

Tämä dokumentti ohjeistaa karkealla tasolla sen, miten kokonaisarkkitehtuurityö käynnistetään organisaatiossa. Ohje ei pyri olemaan yksityiskohtainen toimintaohje, vaan se kuvaa kokonaisarkkitehtuurityön käynnistämisen päävaiheet. Ohjeen tarkoitus on tukea tietohallintolain toimeenpanoa julkisen hallinnon organisaatiossa. (19.10.2011)

Tags: kokonaisarkkitehtuurityö, ohjeet, suositukset
Organization: Valtiovarainministeriö
Kokonaisarkkitehtuurityön käynnistäminen kohdealueella

Tämä dokumentti ohjeistaa karkealla tasolla sen, miten kokonaisarkkitehtuurityö käynnistetään kohdealueella. Ohje ei pyri olemaan yksityiskohtainen toimintaohje, vaan se kuvaa kokonaisarkkitehtuurityön käynnistämisen päävaiheet. Ohjeen tarkoitus on tukea kohdealueiden vastuuministeriöitä kohdealueen yhteisen arkkitehtuurin kehittämistyön organisoinnissa ja käynnistämisessä. (23.08.2012)

Tags: kohdealueet, kokonaisarkkitehtuurityö, ohjeet, suositukset
Organization: Valtiovarainministeriö
Kokonaisarkkitehtuurin koulutusmateriaalit 11/2012 - 03/2014

Valtiovarainministeriö on järjestänyt julkiselle hallinnolle kokonaisarkkitehtuurikoulutusta ajalla 11/2012 - 03/2013. Koulutuksen sisältö ja kurssikuvaukset on nähtävillä valtiovarainministeriön Kokonaisarkkitehtuurikoulutukset 2012-2014-esitteestä.

Tags: kokonaisarkkitehtuurikoulutus, koulutus, koulutusmateriaalit, tuki
Organization: Valtiovarainministeriö
Kansallisen palveluväylän viitearkkitehtuuri

Näissä dokumenteissa kuvataan kansallisen palveluväylän viitearkkitehtuuri.

Viitearkkitehtuuri ohjaa kansallisesti tietojen ja palvelujen yhdistämisen ratkaisukokonaisuuksia ja tiedonvälityksen välineiden kehittämistä. Kansallinen palveluväylä tarkoittaa julkisen palveluväylän (erityisesti julkisen internetin yli tapahtuva suojattu tiedonvaihto) ja vyöhykkeiden (rajatussa ympäristössä tapahtuva tiedonvaihto) muodostamaa tiedonvälitykseen tarkoitettua palvelukokonaisuutta. 

Kansallisen palveluväylän viitearkkitehtuurin tarkoituksena on kuvata osaltaan kansallisen palveluarkkitehtuuria keskittyen julkisen palveluväylän rooliin tietojärjestelmien välisessä integraatiossa. Julkisia palveluväyliä rakennetaan kansallisesti vain yksi, joten tältä osin viitearkkitehtuuri ei ole vain toteutusriippumaton kuvaus vaan täältä osin jo käytettävä ratkaisu.

Palveluväylän viitearkkitehtuuri ja erityisesti julkisen palveluväylän toteutus sisältää monia Perustietojen rajapintamäärittelyjen (PERA-määrittelyt) kanssa päällekäisiä ohjeistuksia. PERA-määrittelyt on otettu palveluväylän viitearkkitehtuurin liitteeksi.

Päivitetty versio 2.00 on hyväksytty JUHTAn kokouksessa 8.10.2015. Edellinen versio oli vuodelta 2013.

Tags: julkinen hallinto, palveluväylä
Organization: Valtiovarainministeriö
Julkisen hallinnon yhteisen metatietopalvelun esiselvitys

Tässä esiselvityksessä kuvataan tavoitteena oleva Suomen julkisen hallinnon tietojen yhteentoimivuutta edistävä metatietopalvelu. Sen avulla valtion ja kuntien tietojärjestelmien tuottajat, kehittäjät ja suunnittelijat sekä itse tietojärjestelmät saisivat mahdollisimman helposti käyttöön yhteiset sanastot, nimitiedot, metatietomääritykset, koodistot, luokitukset ja tunnukset. (26.06.2013)

Tags: Metatieto, metatietomääritykset, metatietopalvelu, sanastot, tietoarkkitehtuuri, tietorakenteet, tunnukset, yhteentoimivuus
Organization: Valtiovarainministeriö
Julkisen hallinnon arkkitehtuuriperiaatteet

Tämä dokumentti sisältää julkisen hallinnon yhteiset arkkitehtuuriperiaatteet, jotka ohjaavat julkisen hallinnon organisaatioiden toiminnan ja tietojärjestelmien kehittämistä ja ylläpitämistä. (05.04.2012)

Tags: Tavoitetilan kuvaus, julkinen hallinto
Organization: Valtiovarainministeriö
JHS 193 Paikkatiedon yksilöivät tunnukset

Tämä suositus määrittelee URI-tunnusten rakennemallin ja uudelleenohjauksen käytänteet sekä ohjeistaa tunnusten toteuttamista ja paikkatietokohteiden elinkaarisääntöjen laatimista. Lisäksi esitellään URI-tunnusten hyödyntämistä ja käyttötapausesimerkkejä. Suosituksen mukaan URI-tunnusten rakennemallia tulee soveltaa INSPIRE-direktiivin soveltamisalaa laajemmin koko julkishallinnossa tietojen yksilöintiin ja linkittämiseen.

Tags: INSPIRE-direktiivi, URI-tunnukset, paikkatiedon yksilöivät tunnukset, paikkatiedot
Organization: Valtiovarainministeriö
JHS 191 Tiedonohjaussuunnitelman rakenne

Suosituksessa määritellään julkisessa hallinnossa laadittavien tiedonohjaussuunnitelmien rakenne. Suosituksen tavoitteena on yhdenmukaistaa julkisessa hallinnossa laadittavia tiedonohjaussuunnitelmia, niissä käytettäviä metatietoja sekä niiden arvojoukkoja. Suosituksessa määriteltävä tiedonohjaussuunnitelman rakenne ja sen pakolliset metatiedot täyttävät arkistolaitoksen SÄHKE2-normin vaatimukset. Tiedonohjaussuunnitelmia laaditaan ja päivitetään erityisesti, kun siirrytään sähköisiin käsittelyprosesseihin, kun tietojärjestelmiin halutaan toteuttaa asiakirjatietojen hallinnan automaattinen ohjaus ja kun organisaatio haluaa tietojärjestelmiensä täyttävän asiakirjatiedon laatuvaatimukset (SFS-ISO 15489/1). 

Suositus on kirjoitettu JHS 136 -suosituksessa kuvatun teknisen eritelmän muotoon, minkä vuoksi vaatimukset on erotettu muusta tekstistä ja vaatimusten muoto on esitetty alleviivattuna. JHS-suosituksessa esitetyt vaatimukset eivät ole julkisen hallinnon organisaatioille velvoittavia.

Tags: yhteentoimivuus
Organization: Valtiovarainministeriö
JHS 190 Julkisten verkkopalvelujen suunnittelu ja kehittäminen

Tämän suosituksen tarkoituksena on antaa yleiset suositukset julkisen hallinnon organisaatioiden verkkopalveluiden (verkkosivustojen ja asiointipalveluiden) suunnitteluun, kehittämiseen ja ylläpitoon.

Tässä suosituksessa annetut suositukset ja hyvät käytännöt tulee huomioida verkkopalvelun kehittämisprosessin eri vaiheissa verkkopalvelun suunnittelusta verkkopalvelun hankinnan ja toteutuksen kautta sen käyttöönottoon ja ylläpitoon ja jatkokehittämiseen.

Suosituksen lisäksi verkkopalvelun suunnittelijan ja toteuttajan tulee tutustua olemassa oleviin kokonaisarkkitehtuuria ja sen suunnittelua koskeviin ohjeisiin, muihin olennaisiin suosituksiin sekä lainsäädäntöön. (13.06.2013)

Tags: verkkopalvelut, yhteentoimivuus
Organization: Valtiovarainministeriö
JHS 188 Kansallisen tie- ja katuverkostoaineiston ylläpito ja ylläpitotietojen dokumentointi

Kansallinen lainsäädäntö velvoittaa Liikennevirastoa, Maanmittauslaitosta ja kuntia ylläpitämään kansallista tie- ja katuverkostoaineistoa. Suositus on tarkoitettu tukemaan näiden organisaatioiden ylläpitovelvoitetta. Tavoitteena on, että suosituksen ohjeistuksen mukaisen ylläpitotyön tuloksena mainitut organisaatiot tuottavat sisällöllisesti ja rakenteellisesti määrämuotoista verkostoaineistoa, jota voidaan nykyistä helpommin yhdistää ja käyttää eri tietojärjestelmissä. Suositus käsittelee kansallisen tie- ja katuverkostoaineiston ylläpitämistä kansallisen linkki-solmu -mallin avulla ja tietojen siirtoa KRYSP-hankkeessa määritettyyn XML/GML-skeemaan (verkkotopologia-skeema) perustuen. Tätä skeemaa on täydennetty pakollisilla INSPIRE RoadTransportNetwork -skeeman osilla. (10.4.2014)

Tags: tieverkot, yhteentoimivuus
Organization: Valtiovarainministeriö
JHS 183 Julkisen hallinnon palvelujen tietomalli ja ryhmittely verkkopalveluissa

Suositus sisältää julkisten palvelujen verkkopalvelujen yhtenäiseen kuvaamiseen tarkoitetun yleisen tietomallin ja julkisten palvelujen ryhmittelyn. Suositus korvaa aiemmin käytössä olleen JHS 145 Palvelutietojen ryhmittely ja osoitteet asiointia varten monta toimialaa kattavissa julkisen sektorin portaaleissa -suosituksen. (13.06.2013)

Tags: verkkopalvelut, yhteentoimivuus
Organization: Valtiovarainministeriö
JHS 181 Julkisen hallinnon standardisalkku

Tässä suosituksessa määritellään julkisen hallinnon standardisalkku, eli kokoelma standardeja tai muita vastaavia eritelmiä, joita suositellaan käytettäväksi julkisen hallinnon tietohallinnossa. Tämä suositus on tarkoitettu sovellettavaksi julkisen hallinnon tietohallinnon kehittämisessä, erityisesti tietojärjestelmien ja niiden välisen yhteentoimivuuden kehittämisessä. Suositus ei ota kantaa tietoliikennettä tai IT-laitteistoja koskeviin standardeihin. (18.08.2011)

Tags: tietohallinto
Organization: Valtiovarainministeriö
JHS 180 Paikkatiedon sisältöpalvelut

Tämä suositus määrittelee paikkatietosisältöjä tarjoavissa verkkopalveluissa käytettävät palvelurajapinnat. Suosituksen on tarkoitus kattaa kaikki erilaisessa muodossa paikkatietoa jakelevat sisältöpalvelut, mutta ensi vaiheessa se käsittelee yksityiskohtaisesti vain karttakuvapalvelua (ns. WMS-palvelu). Kohdemuodossa esitetyn ja hilamuotoisen paikkatiedon osalta JHS täydentyy myöhemmin. Suositus on tarkoitettu kaikille niille organisaatioille, jotka tuovat paikkatietosisältöjä verkkopalveluina saavutettavaksi. Suosituksen yleinen osuus koskee niitä palveluja, joiden katsotaan kuuluvan Suomen paikkatietojen yhteiskäytön piiriin (erityisesti PATINE- työhön osallistuvat organisaatiot). Karttakuvapalveluja käsittelevän Liitteen 1 luku 5 on tarkoitettu niiden organisaatioiden käyttöön, jotka toteuttavat INSPIRE-vaatimusten mukaisia palveluja. (18.08.2011)

Tags: paikkatiedot, paikkatieto INSPIRE
Organization: Valtiovarainministeriö
JHS 179 ICT-palvelujen kehittäminen: Kokonaisarkkitehtuurin kehittäminen

Suosituksessa määritellään menetelmä, jolla organisaation kokonaisarkkitehtuuri suunnitellaan sekä annetaan suositukset kokonaisarkkitehtuurin eri osa-alueiden kuvausten laatimisesta. Suosituksen tarkoituksena on antaa yhtenäinen suunnittelumenetelmä, suunnittelun viitekehys sekä yhtenäiset kuvaustavat ja -mallit julkisen hallinnon organisaatioiden kokonaisarkkitehtuurin kehittämiseen sen eri vaiheissa. Suosituksen mukaan toimitaan sekä organisaation kokonaisarkkitehtuurin kuvaamisen ensimmäisellä kierroksella että kehittämisen seuraavilla iteraatiokierroksilla. Suositus on osa ICT-palvelujen kehittäminen -suositussarjaa ja se täydentää muita sarjan suosituksia antamalla pohjan suosituksissa kuvatulle arkkitehtuuriohjatulle organisaation toiminnan kehittämiselle. (18.08.2011)

Tags: yhteentoimivuus
Organization: Valtiovarainministeriö
JHS 178 Kunnan paikkatietopalvelurajapinta

Suositus on korvattu uudella suosituksella JHS 211 Kuntien teknisen ja ympäristötoimen sisältöpalvelut. http://www.jhs-suositukset.fi/suomi/jhs211

Tags: paikkatiedot, yhteentoimivuus
Organization: Valtiovarainministeriö
JHS 176 Sähköisten asiakirjallisten tietojen käsittely, hallinta ja säilyttäminen

Suosituksen tarkoitus on tukea julkishallinnon organisaatioita arkistolaitoksen Sähke2-määräyksen asettamien vaatimusten toteuttamisessa asiakirjallista tietoa käsittelevissä tietojärjestelmissä. Suosituksessa pyritään tunnistamaan nykytekniikan mukaisia konkreettisia keinoja saavuttaa Sähke2:n kuvaama tavoitetila. Suositusta sovelletaan ensimmäisessä vaiheessa ensisijaisesti asianhallinnassa. Tavoitteena on tukea organisaation asiakirjallisten tietojen käsittelyn, hallinnan ja säilyttämisen kehittämistä siten, että se on tiedon sähköisen säilyttämisen edellyttämällä tasolla koko elinkaaren ajan. Suosituksen aihe-alue on osa laajempaa kokonaisuutta, johon liittyy toiminnan kehittäminen sekä tietojen yhteentoimivuuden edistäminen. (18.08.2011)

Tags: asiakirjahallinto, sähköiset asiakirjat, yhteentoimivuus
Organization: Valtiovarainministeriö
JHS 175 Julkisen hallinnon sanastotyöprosessi

Suositus kuvaa julkisen hallinnon sanastotyöprosessin. Prosessissa tuotetaan ja ylläpidetään JHS-sanastoa. Suosituksen kuvaamassa sanastotyöprosessissa selkiytetään ja harmonisoidaan jonkin yhteisen kiinnostuksen tai tarpeen pohjalta syntyneen yhteisön (intressiyhteisö, Community of Interest) toiminnassa, sisäisessä tietojenkäsittelyssä ja ulkoisessa tietojenvaihdossa käyttämiä käsitteitä. Käsitteet ja niitä edustavat termit tallennetaan määrämuotoisina kuvauksina, ns. käsiteartikkeleina, sanastojen hallintaan tarkoitettuun varastoon (JHS-metatietorekisteri). Osa käsitteistä on yhteisön omia, osa on koko julkiselle hallinnolle yhteisiä, jolloin niiden omistajuus kuuluu keskitetylle taholle julkisessa hallinnossa. Kaikista JHS-metatietorekisteriin viedyistä käsitteistä muodostuu julkisen hallinnon yhteinen sanasto (JHS-sanasto). (18.08.2011)

Tags: sanastot, yhteentoimivuus
Organization: Valtiovarainministeriö
JHS 169 Avoimen lähdekoodin ohjelmien käyttö julkisessa hallinnossa

Suosituksen tarkoitus on opastaa julkisen hallinnon organisaatioita avoimen lähdekoodin ohjelmistojen hankinnassa ja käyttöönotossa. Suositus keskittyy julkisen hallinnon toimijoihin ohjelmistojen hankkijana ja käyttäjänä. (18.08.2011)

Tags: avoin lähdekoodi, yhteentoimivuus
Organization: Valtiovarainministeriö
JHS 167 Neuvottelumenettelyjen käyttö ICT-hankinnoissa

Tällä suosituksella opastetaan hankintamenettelyn valinnassa, kilpailutettaessa tietotekniikkahankintoja. Ohje keskittyy neuvottelumenettelyn ja kilpailullisen neuvottelumenettelyn käyttömahdollisuuksien tarkasteluun. Tässä tarkastelussa ICT-hankinnat käsittävät tietojärjestelmien, laitteiden, ohjelmistojen sekä näihin liittyvien asiantuntija- ja ylläpitopalvelujen hankinnat. (18.08.2011)

Tags: julkiset hankinnat, yhteentoimivuus
Organization: Valtiovarainministeriö